Ericu950/Stoicheia-meter-silver huggingface dataset:
ὧν , εἰ καὶ ἔμελλον ὑπὲρ αὐτοῦ παρατάξασθαι μετ εὐνοίας , καὶ πλήθει σύμπαντες καὶ καθ ἕνα ἕκαστον εὐανδρίᾳ προύχετε , ἀσκήσει τε πολεμικῶν ἐγγεγύμνασθε ὑμεῖς μὲν ἀεὶ βαρβάροις ἀντιταττόμενοι , καὶ φέρειν πόνους πάντας πορείας , κρύους τε καὶ θάλπους καταφρονεῖν , ποταμούς τε πηγνυμένους πατεῖν , καὶ πίνειν ὀρυττόμενον ἀλλ οὐκ ἀνιμώμενον ὕδωρ εἰθισμένοι .
θήραις τε ἐγγεγύμνασθε , καὶ πάντως ὑμῖν ἐς ἀνδρείαν ὑπάρχει γενναῖα ἐφόδια , ὡς μη δὲ εἰ βουληθείη τις , δύνασθαι ὑμῖν ἀντιστῆναι .
δοκίμιον δὲ στρατιωτῶν κάματος , ἀλλ οὐ τρυφή , ᾗπερ ἐκεῖνοι ἐγκραιπαλῶντές τε καὶ ἐναυξηθέντες οὐ δ ἂν τῆς βοῆς ὑμῶν ἀνάσχοιντο , οὔτι γε τῆς μάχης 0 1 .
εἰ δέ τινες τὰ κατὰ Συρίαν ὑποπτεύοιεν πράγματα , ἐντεῦθεν ἂν τεκμήραιντο ἀσθενῆ τε ὄντα καὶ φαύλας ἔχοντα τὰς ἐλπίδας , ὅπου μη δὲ προελθεῖν τῆς αὑτῶν χώρας ἐτόλμησαν , μηδέ τι περὶ τῆς ἐς Ῥώμην ἀφόδου βουλεύσασθαι ἐθάρρησαν , ἀγαπητῶς ἐκεῖ μένοντες , καὶ ἐφήμερον τρυφὴν κέρδος τῆς οὔπω βεβαίας ἀρχῆς νομίζουσιν .
ἐπὶ μὲν γὰρ τὸ χαριέντως καὶ μετὰ παιδιᾶς ἀποσκῶψαι ἐπιτήδειοι Σύροι , καὶ μάλιστα οἱ τὴν Ἀντιόχειαν οἰκοῦντες , οὕς φασι περὶ τὸν Νίγρον ἐσπουδακέναι 0 :
τὰ δ ἄλλα ἔθνη καὶ αἱ ἄλλαι πόλεις μέχρι νῦν τῷ μηδένα εὑρίσκεσθαι τὸν ἄξιον τῆς ἀρχῆς ἐσόμενον , σπάνει τοῦ μετ ἀνδρείας καὶ σώφρονος διοικήσεως ἄρξοντος ἐκείνῳ δῆλον ὅτι προσποιοῦνται ὑπακούειν .
εἰ δὲ τήν τε Ἰλλυρικὴν δύναμιν ἅμα χειροτονήσασαν μάθοιεν , τό τε ἡμέτερον ὄνομα πύθοιντο οὐκ ἄγνωστον οὐ δ ἄσημον παῤ αὐτοῖς ὑπάρχον ἐξ ὧν ἡγεμονεύσαντες ἐκεῖσε διῳκήσαμεν , εὖ ἴστε , οὔ τε ἐμοῦ ῥᾳθυμίαν ἢ ἀδρανίαν καταγνώσονται , οὔ τε τὸ ὑμέτερον γενναῖον καὶ πρὸς τὰς μάχας ἐμβριθὲς ὑποστῆναι αἱρήσονται , καὶ σωμάτων μεγέθεσι καὶ πόνων ἀσκήσεσι ἐν τῇ συστάδην μάχῃ πολὺ ὑμῶν ἀπολείποντες .
φθάσωμεν οὖν τὴν Ῥώμην προκαταλαβόντες , ἔνθα ἡ βασίλειος ἔστιν ἑστία :
κ ἀκεῖθεν ὁρμώμενοι τὰ λοιπὰ εὐμαρῶς διοικήσομεν , θείαις τε προρρήσεσι πιστεύοντες καὶ τῇ τῶν ὑμετέρων ἀνδρείᾳ ὅπλων τε καὶ σωμάτων .
τοιαῦτα εἰπόντα τὸν Σἑ ? 0 ?
ῆρον εὐφημήσαντες οἱ στρατιῶται , καλοῦντες σεβαστὸν καὶ Περτίνακα , πᾶσαν ἐνεδείκνυντο προθυμίαν καὶ σπουδήν .
ὁ δὲ Σἑ ? 0 ?
ῆρος μηδένα διδοὺς καιρὸν ἀναβολῆς , συσκευάσασθαί τε αὐτοὺς ὡς ἔνι μάλιστα εὐτελέστατα ἐκέλευσε , τήν τε ἐς τὴν Ῥώμην ἔξοδον ἐπήγγειλε :
νομάς τε αὐτοῖς διδοὺς καὶ ἐφόδια τῆς ὁδοιπορίας εἴχετο .
συντόνῳ δὲ σπουδῇ καὶ γενναίοις πόνοις τὴν ὁδὸν ἐπετάχυνε , μή τε που ἐπιδιατρίβων , μή τε διδοὺς καιρὸν ἀναπαύλης , εἰ μὴ τοσοῦτον ὅσον ὀλίγον τοὺς στρατιώτας ἀναπνεύσαντας ἔχεσθαι τῆς ὁδοῦ 0 .
ἐκοινώνει δὲ τῶν καμάτων αὐτοῖς , σκηνῇ τε χρώμενος εὐτελεῖ , καὶ σιτία καὶ ποτὰ προσφερόμενος οἷα καὶ πᾶσιν ὑπάρχειν ἠπίστατο :
οὐδαμοῦ δὲ τρυφὴν ἐνεδείκνυτο βασιλικήν .
ὅθεν καὶ μείζονα παρὰ τῶν στρατιωτῶν εὔνοιαν ἐπιστώσατο :
οὐ γὰρ μόνον αὐτὸν συμπονοῦντα ἀλλὰ καὶ τῶν καμάτων ἄρχοντα οἱ στρατιῶται αἰδούμενοι μετὰ προθυμίας πάντα ἔπραττον .
ὃ δὲ τὴν Παιονίαν διαδραμὼν ἐπέστη τοῖς τῆς Ἰταλίας ὅροις , καὶ τὴν φήμην φθάσας πρότερον ὤφθη τοῖς ἐκεῖσε παρὼν βασιλεὺς ἢ ἀφιξόμενος ἠκούσθη .
δέος τε μέγα τὰς Ἰταλιώτιδας πόλεις κατελάμβανε πυνθανομένας τοσαύτην ἔφοδον στρατοῦ .
οἱ γὰρ κατὰ τὴν Ἰταλίαν ἄνθρωποι , ὅπλων καὶ πολέμων πάλαι ἀπηλλαγμένοι , γεωργίᾳ καὶ εἰρήνῃ προσεῖχον .
ἐς ὅσον μὲν γὰρ ὑπὸ δημοκρατίας τὰ Ῥωμαίων διῳκεῖτο καὶ ἡ σύγκλητος ἐξέπεμπε τοὺς τὰ πολεμικὰ στρατηγήσοντας , ἐν ὅπλοις Ἰταλιῶται πάντες ἦσαν καὶ γῆν καὶ θάλατταν ἐκτήσαντο , Ἕλλησι πολεμήσαντες καὶ βαρβάροις :
οὐδέ τι ἦν γῆς μέρος ἢ κλίμα οὐρανοῦ ὅπου μὴ Ῥωμαῖοι τὴν ἀρχὴν ἐξέτειναν .
ἐξ οὗ δὲ ἐς τὸν Σεβαστὸν περιῆλθεν ἡ μοναρχία , Ἰταλιώτας μὲν πόνων ἀπέπαυσε καὶ τῶν ὅπλων ἐγύμνωσε , φρούρια δὲ καὶ στρατόπεδα τῆς ἀρχῆς προυβάλετο , μισθοφόρους ἐπὶ ῥητοῖς σιτηρεσίοις στρατιώτας καταστησάμενος ἀντὶ τείχους τῆς Ῥωμαίων ἀρχῆς :
ποταμῶν τε μεγέθεσι καὶ τάφρων ἢ ὀρῶν προβλήμασιν ἐρήμῳ τε γῇ καὶ δυσβάτῳ φράξας τὴν ἀρχὴν ὠχυρώσατο .
ὅθεν τὸν Σἑ ? 0 ?
ῆρον προσιόντα πυνθανόμενοι τότε μετὰ τοσούτου στρατοῦ εἰκότως ἐταράττοντο τῷ ἀήθει τοῦ πράγματος :
οὔ τε δὲ ἀντιστῆναι ἢ κωλῦσαι ἐτόλμων , ὑπήντων δὲ δαφνηφοροῦντες καὶ πύλαις ἀναπεπταμέναις ἐδέχοντο .
ὃ δὲ τοσοῦτον ἀνεπαύετο ὅσον καλλιερῆσαί τε καὶ τοὺς δήμους προσειπεῖν , ἐς δὲ τὴν Ῥώμην ἠπείγετο .
ὡς δὲ ταῦτα τῷ Ἰουλιανῷ ἀπηγγέλλετο , ἐν ἐσχάτῃ ἀπογνώσει ἦν , τοῦ μὲν Ἰλλυρικοῦ στρατοῦ τὴν δύναμιν καὶ τὸ πλῆθος ἀκούων , οὔ τε δὲ τῷ δήμῳ πιστεύων , ἐπεὶ μεμίσητο , οὔ τε τοῖς στρατιώταις θαρρῶν , οὓς ἔψευστο .
χρήματα δὴ πάντα ἀθροίζων τά τε αὑτοῦ καὶ παρὰ τῶν φίλων , καὶ εἴ τινα ἦν , ἐκ δημοσίων καὶ ἱερῶν τόπων λαμβάνων , τοῖς στρατιώταις διανέμειν ἐπειρᾶτο , ὡς ἂν κτήσαιτο τὴν εὔνοιαν αὐτῶν .
οἳ δέ , καίτοι μεγάλα λαμβάνοντες , χάριν οὐκ ᾔδεσαν :
ὄφλημα γὰρ αὐτὸν ἀποτίνειν ἀλλ οὐ δωρεὰν διανέμειν ἐλογίζοντο .
ὁ δὲ Ἰουλιανός , καίτοι συμβουλευόντων αὐτῷ τῶν φίλων ἐξαγαγεῖν τὸ στρατιωτικὸν καὶ τὰ στενὰ τῶν Ἄλπεων προκαταλαβεῖν  μέγιστα ἐκεῖνα ὄρη , καὶ οἷα οὐκ ἄλλα ἐν τῇ καθ ἡμᾶς γῇ , ἐν τείχους σχήματι περίκειται καὶ προβέβληται Ἰταλίας , καὶ τοῦτο μετὰ τῆς ἄλλης εὐδαιμονίας παρασχούσης τῆς φύσεως Ἰταλιώταις , ἔρυμα ἄρρηκτόν τε καὶ . 0 .
αὐτῶν προβεβλῆσθαι , ἀπὸ τῆς ἀρκτῴας θαλάσσης ἐπὶ τὴν πρὸς μεσημβρίαν βλέπουσαν διῆκον .
ἀλλ οὐ δὲ τῆς πόλεως προελθεῖν Ἰουλιανὸς ἐτόλμα :
διέπεμπέ τε , τῶν στρατιωτῶν δεόμενος ὁπλίζεσθαί τε καὶ γυμνάζεσθαι , πρὸ δὲ τῆς πόλεως τάφρους διορύττειν .
καὶ τὴν πρὸς Σἑ ? 0 ?
ῆρον μάχην ὡς ἐν τῇ πόλει ποιησόμενος παρεσκεύαζε :
τούς τε ἐλέφαντας πάντας , οἳ ἐς πομπὴν ὑπηρετοῦσι Ῥωμαίοις , πύργους καὶ ἄνδρας φέρειν ἐπὶ τῶν νώτων ἐπαίδευεν , οἰόμενος οὕτως ἐκπλήξειν τούς τε Ἰλλυριούς , καὶ τὴν τῶν πολεμίων ἵππον διαταράξειν ὄψει καὶ μεγέθει θηρίων μὴ πρότερον αὐτοῖς ἑωραμένων .
τότε δὴ πᾶσα ἡ πόλις ὅπλα εἰργάζετο καὶ τὰ πρὸς πόλεμον παρεσκευάζετο .
μελλόντων δὲ τῶν Ἰουλιανοῦ στρατιωτῶν ἔτι καὶ τὰ πρὸς πόλεμον ἕτοιμα ποιούντων , ἀγγέλλεται ὁ Σἑ ? ?
ῆρος ἤδη προσιών .
καὶ πολὺ τοῦ στρατεύματος μέρος διασκεδάσας ἐκεῖνος καλεύει παρεισδύεσθαι ἐς τὴν πόλιν .
οἳ δὲ κατὰ πάσας ὁδοὺς διανείμαντες αὑτούς , πολλοὶ δ ἐς Ῥώμην νύκτωρ λανθάνοντες εἰσῄεσαν , τὰ ὅπλα ὑποκρύπτοντες , ἐν ἰδιωτῶν σχήματι .
καὶ ἤδη οἱ πολέμιοι ἔνδον ἦσαν τοῦ Ἰουλιανοῦ ἔτι ὑπτιάζοντος καὶ τὰ πραττόμενα ἀγνοοῦντος .
ἐπεὶ δὲ ταῦτα διάπυστα τῷ δήμῳ ἐγένετο , ἐν ταραχῇ πολλῇ πάντες ἦσαν , καὶ δεδιότες τὴν δύναμιν τοῦ Σἑ ? ?
ήρου τὰ ἐκείνου φρονεῖν προσεποιοῦντο , τοῦ μὲν Ἰουλιανοῦ καταγινώσκοντες ἀνανδρίαν , τοῦ δὲ Νίγρου μέλλησίν τε καὶ ῥᾳθυμίαν :
τὸν δὲ Σἑ ? 0 ?
ῆρον ἀκούοντες ἤδη παρόντα ἐθαύμαζον .
ὁ δὲ Ἰουλιανὸς πολλῇ καταλαμβανόμενος ἀφασίᾳ τε καὶ ἀπορίᾳ , ὅπως χρήσεται τοῖς πράγμασιν οὐκ εἰδώς , ἀθροισθῆναι κελεύσας τὴν σύγκλητον καταπέμπει γράμματα , δἰ ὧν ἐσπένδετο δὴ πρὸς τὸν Σἑ ? ?
ῆρον καὶ αὐτοκράτορα ἀναδείξας κοινωνὸν τῆς βασιλείας ἐποιεῖτο .
ἡ δὲ σύγκλητος ἐψηφίσατο μὲν ταῦτα , ὁρῶντες δὲ τὸν Ἰουλιανὸν ἀποδειλιῶντα καὶ ἐν ἀπογνώσει , τῷ Σἑ ? ?
ήρῳ πάντες ἤδη προσετίθεντο .
δύο δέ που ἢ τριῶν ἡμερῶν παραδραμουσῶν , ἐπείπερ ἤδη τὸν Σἑ ? 0 ?
ῆρον καὶ αὐτῇ τῇ πόλει ἐπιστησόμενον ἤκουον , καταφρονήσαντες τοῦ Ἰουλιανοῦ συνίασιν ἐς τὸ συνέδριον , τῶν ὑπάτων κελευσάντων , οἳ τὰ τῆς Ῥώμης διοικεῖν εἰώθασιν ὁπηνίκα ἂν τὰ τῆς βασιλείας μετέωρα ᾖ .
συνελθόντες τοίνυν περὶ τῶν πρακτέων ἐσκέπτοντο , τοῦ Ἰουλιανοῦ ἔτι ὄντος ἐν τῇ βασιλείῳ αὐλῇ καὶ τὰς παρούσας ὀδυρομένου τύχας , ἱκετεύοντός τε ἐξομόσασθαι τὴν ἀρχὴν καὶ παραχωρῆσαι πάσης τῆς δυναστείας τῷ Σἑ ? ?
ήρῳ .
ὡς δὲ ἔμαθεν ἡ σύγκλητος τὸν Ἰουλιανὸν οὕτω κατεπτηχότα , τὴν δὲ δορυφόρον φρουρὰν διὰ δέος τοῦ Σἑ ? ?
ήρου αὐτὸν ἐγκαταλιποῦσαν , ψηφίζεται τὸν μὲν ἀναιρεθῆναι , ἀποδειχθῆναι δὲ μόνον αὐτοκράτορα τὸν Σἑ ? ?
ῆρον :
πρεσβείαν τε πρὸς αὐτὸν ἐκπέμπουσιν ἀπὸ τῶν ἐν ἀρχαῖς ὄντων καὶ τῶν ἐξοχωτάτων τῆς βουλῆς , πάσας αὐτῷ προσφέρειν τὰς σεβασμίους τιμάς .
ἐπὶ δὲ τὸν Ἰουλιανὸν εἷς τῶν χιλιαρχούντων ἀναπέμπεται , ἀποκτεῖναι ἄνανδρον καὶ ἄθλιον πρεσβύτην , ἰδίοις χρήμασιν ὠνησάμενον οὕτω πονηρὸν τέλος .
ὃ μὲν οὖν εὑρεθεὶς ἔρημός τε καὶ ὑπὸ πάντων καταλειφθείς , αἰσχρῶς ὀλοφυρόμενος ἐφονεύθη :
ἐπεὶ δὲ τὰ παρὰ τῆς συγκλήτου ἐδηλώθη τῷ Σἑ ? ?
ήρῳ ἥ τε τοῦ Ἰουλιανοῦ ἀναίρεσις , ἤρθη καὶ ἐς μειζόνων πραγμάτων ἐλπίδα , καὶ σοφίσματι ἐχρήσατο , ὡς ἂν χειρώσαιτο καὶ αἰχμαλώτους τοὺς τὸν Περτίνακα ἀνῃρηκότας λάβοι .
ἐπιστέλλει μὲν οὖν καὶ ἰδίᾳ λανθάνοντα γράμματα τοῖς τε χιλιάρχοις καὶ τοῖς ἑκατοντάρχοις ὑπισχνούμενος μεγάλα , ὅπως πείσειαν τοὺς ἐν τῇ Ῥώμῃ στρατιώτας ὑπακούειν εὐπειθῶς τοῖς ὑπὸ τοῦ Σἑ ? ?
ήρου κελευομένοις :
ἐκπέμπει δὲ καὶ κοινὴν ἐπιστολὴν πρὸς τὸ στρατόπεδον , κελεύων καταλιπεῖν μὲν ἐν τῷ στρατοπέδῳ πάντα , αὐτοὺς δὲ ἐξελθεῖν εἰρηνικῷ σχήματι , ὥσπερ εἰώθασι θύοντος ἢ ἑορτάζοντος βασιλέως προπομπεύειν , ὀμόσαι τε ἐς τὸ Σἑ ? ?
ήρου ὄνομα , καὶ μετ ἀγαθῶν ἐλπίδων ἐλθεῖν ὡς μέλλοντας τὸν Σἑ ? 0 ?
ῆρον δορυφορήσειν .
πιστεύσαντες δὴ οἱ στρατιῶται τοῖς ἐπεσταλμένοις , πεισθέντες τε ὑπὸ τῶν χιλιαρχούντων , τὰ μὲν ὅπλα κατέλιπον πάντα , αὐτοὶ δὲ ἐν μόναις ταῖς πομπικαῖς ἐσθῆσι δαφνηφοροῦντες ἠπείγοντο .
ὡς δὲ πρὸς τῷ στρατοπέδῳ τοῦ Σἑ ? 0 ?
ήρου ἐγένοντο , ἠγγέλησάν τε ἀφικόμενοι ἐς τὸ πεδίον , οὕτως αὐτοὺς ὁ Σἑ ? ?
ῆρος συνελθεῖν κελεύει ὡς δὴ δεξιωσόμενος καὶ προσαγορεύσων .
ὡς δὲ ἀνελθόντα αὐτὸν ἐπὶ τὸ βῆμα προσῆλθον ὁμοθυμαδὸν εὐφημήσοντες , πάντες ὑφ ἑνὶ συνθήματι συλλαμβάνονται :
προείρητο γὰρ τῷ τοῦ Σἑ ? ?
ήρου στρατῷ , ὁπηνίκα ἂν στῶσιν ἐς τὸν βασιλέα ἀποβλέποντες μετέωρόν τε τὴν γνώμην ἔχοντες , κυκλώσασθαι αὐτοὺς πολεμίῳ νόμῳ , καὶ τιτρώσκειν μὲν ἢ παίειν μηδένα , συνέχειν δὲ καὶ φρουρεῖν φράξαντας ἐν κύκλῳ τοῖς ὅπλοις , τάς τε διβολίας καὶ τὰ δόρατα ἐπισείειν , ὡς δέει τοῦ τρωθῆναι γυμνοί τε πρὸς ὡπλισμένους καὶ ὀλίγοι πρὸς πολλοὺς μὴ μάχοιντο .
ἐπεὶ δὲ αὐτοὺς ὥσπερ σαγηνεύσας ἐντὸς τῶν ὅπλων δορυαλώτους εἶχε , μεγάλῃ βοῇ καὶ θυμοειδεῖ τῷ πνεύματι ἔλεξε πρὸς αὐτοὺς τοιάδε .
ὅτι μὲν ὑμῶν καὶ σοφίᾳ κρείττους ἐσμὲν καὶ δυνάμει στρατοῦ καὶ συμμάχων πλήθει , ἔργῳ ὁρᾶτε :
εἴληφθε γοῦν ῥᾳδίως , καὶ ἀκονιτί γε ἑαλώκατε .
ἔστι δ ἐν ἐμοὶ ὅ τι ποτ ἂν ὑμᾶς δρᾶσαι θελήσω , καὶ πρόκεισθε ἤδη θύματα τῆς ἡμετέρας ἐξουσίας .
εἰ μὲν οὖν ὑμεῖς πρὸς τὰ τετολμημένα τιμωρίαν ζητεῖτε , οὐ δ ἔστιν εὑρεῖν δίκην τὴν ἐπιτεθησομένην ἀξίαν τῶν πεπραγμένων .
σεμνὸν πρεσβύτην καὶ βασιλέα χρηστόν , ὃν ἐχρῆν σώζειν καὶ δορυφορεῖν , ἐφονεύσατε :
τὴν Ῥωμαίων ἀρχὴν ἔνδοξον οὖσαν ἀεί , ἣν καὶ οἱ πρόγονοι ἢ δἰ ἀνδρείας ἐναρέτου ἐκτήσαντο ἢ δἰ εὐγένειαν διεδέξαντο , ταύτην αἰσχρῶς καὶ ἀτίμως ὥσπερ τι τῶν ἰδιωτικῶν κειμηλίων ἐπ ἀργυρίῳ κατηλλάξασθε 0 .
ἀλλ οὐ δ αὐτόν , ὃν οὕτως ἄρχοντα εἵλεσθε , φυλάξαι ἢ σῶσαι ἐδυνήθητε , ἀνάνδρως δὲ προυδώκατε .
ἐπὶ τηλικούτοις δὴ ἁμαρτήμασί τε καὶ τολμήμασι μυρίων ἄξιοι θανάτων , ἤν τις ὁρίσαι θέλῃ τὴν ἀξίαν τιμωρίαν , ἐστέ .
ἀλλὰ τί μὲν χρὴ παθεῖν ὑμᾶς , ὁρᾶτε :
ἐγὼ δὲ φείσομαι μὲν ὑμῶν ὡς μὴ φονεῦσαι , οὐ δὲ τὰς ὑμετέρας χεῖρας μιμήσομαι :
ἐπεὶ δὲ μή τε ὅσιον μή τε δίκαιον ἔτι βασιλέα ὑμᾶς δορυφορεῖν , καὶ ἐς τὸν ὅρκον ἀσεβήσαντας , καὶ ἐμφυλίῳ καὶ βασιλικῷ αἵματι τὰς δεξιὰς μιάναντας , τήν τε πίστιν καὶ τὸ ἐχέγγυον τῆς φρουρᾶς προδόντας , τὰς μὲν ψυχὰς καὶ τὰ σώματα δῶρον τῆς ἐμῆς φιλανθρωπίας ἕξετε , τοῖς δὲ περιειληφόσιν ὑμᾶς στρατιώταις κελεύω ἀποζῶσαί τε ὑμᾶς , καὶ ἀποδύσαντας εἴ τινας περίκεισθε ἐσθῆτας στρατιωτικάς , γυμνοὺς ἀποπέμπειν 0 .
παραγγέλλω τε ὑμῖν ἀπιέναι ὡς πορρωτάτω τῆς Ῥώμης , ἀπειλῶ τε καὶ διόμνυμαι καὶ προαγορεύω κολασθήσεσθαι κεφαλικῶς , εἴ τις ὑμῶν ἐντὸς ἑκατοστοῦ σημείου ἀπὸ τῆς Ῥώμης φανείη .
ταῦτα κελεύσαντος αὐτοῦ , προσδραμόντες οἱ Ἰλλυρικοὶ στρατιῶται τά τε ξιφίδια περιαιροῦσιν αὐτῶν ἃ παρῃώρηντο τῷ ἀργύρῳ καὶ τῷ χρυσῷ ἐς πομπὴν κεκοσμημένα , τάς τε ζώνας καὶ τὰς ἐσθῆτας καὶ εἴ τι σύμβολον ἔφερον στρατιωτικόν , ἀφαρπάσαντες γυμνοὺς ἐξέπεμπον .
οἳ δὲ ὑπεῖκον προδεδομένοι καὶ σοφίσματι ἑαλωκότες :
τί γὰρ ἐνῆν δρᾶσαι γυμνοῖς πρὸς ὡπλισμένους καὶ ὀλίγοις πρὸς πολλούς ;
ἀπῄεσαν δὴ ὀδυρόμενοι , καὶ ἠγάπων μὲν τὴν δοθεῖσαν σωτηρίαν , μετεγίνωσκον δὲ ἐπὶ τῷ ἀνόπλους ἐλθεῖν , αἰσχρῶς καὶ ἐφυβρίστως ἑαλωκότες .
ἐκέχρητο δὲ καὶ ἄλλῳ ὁ Σἑ ? ?
ῆρος σοφίσματι 0 :
δεδιὼς γὰρ μὴ ἄρα μετὰ τὸ ἀποζωσθῆναι ἐν ἀπογνώσει γενόμενοι ἀναδράμωσιν ἐπὶ τὸ στρατόπεδον καὶ τὰ ὅπλα ἀναλάβωσι , προύπεμψε λογάδας ἐπιλέκτους , ὅσους γενναιοτάτους ἠπίστατο , δἰ ἑτέρων ὁδῶν καὶ ἀτραπῶν , ὡς λαθόντες τό τε στρατόπεδον ἐπεισέλθοιεν ἀνδρῶν κενόν , καὶ τὰ ὅπλα καταλαβόντες , εἰ ἐπίοιεν , ἀποκλείσαιεν αὐτούς .
δίκην μὲν δὴ ταύτην ἔδοσαν οἱ τοῦ Περτίνακος φονεῖς :
ῆρος σὺν παντὶ τῷ λοιπῷ στρατῷ ὡπλισμένῳ ἐς τὴν Ῥώμην ἀφικνεῖται , ἔκπληξίν τε καὶ δέος ἅμα τῷ ὀφθῆναι τοῖς Ῥωμαίοις ἐνέβαλε τοῖς οὕτω τετολμημένοις τε καὶ εὐτυχηθεῖσιν ἔργοις .
ὁ δὲ δῆμος καὶ ἡ σύγκλητος δαφνηφοροῦντες ὑπεδέχοντο πρῶτον ἀνθρώπων καὶ βασιλέων ἀναιμωτί τε καὶ ἀκονιτὶ τοσαῦτα κατωρθωκότα .
πάντα γὰρ ἐν αὐτῷ ἐθαυμάζετο , μάλιστα δὲ τὸ ἀγχίνουν τῆς γνώμης τό τε τῶν πόνων γενναῖον καὶ τὸ ἐς τὰ τολμώμενα ἅμα τῷ θαρραλέῳ εὔελπι 0 .
ἐπεὶ τοίνυν ὅ τε δῆμος αὐτὸν ἀποδεξάμενος εὐφήμησεν ἥ τε σύγκλητος ἐπὶ ταῖς τῆς πόλεως εἰσόδοις προσηγόρευσεν , ἀνελθὼν ἐς τὸ τοῦ Διὸς τέμενος καὶ θύσας , ἔν τε τοῖς λοιποῖς ἱεροῖς νόμῳ βασιλικῷ καλλιερήσας , ἀνῆλθεν ἐς τὰ βασίλεια .
τῆς δὲ ἐπιούσης κατελθὼν ἐς τὴν σύγκλητον λόγους ἐπιεικεῖς πάνυ καὶ χρηστῶν ἐλπίδων μεστοὺς ἐποιεῖτο πρὸς πάντας , καὶ κοινῇ καὶ ἰδίᾳ δεξιούμενος , λέγων ἥκειν μὲν ἔκδικος τοῦ Περτίνακος φόνου , τὴν δ ἀρχὴν παρέξειν καὶ εἴσοδον ἀριστοκρατίας , μή τε δὲ ἄκριτόν τινα φονευθήσεσθαι ἢ δημευθήσεσθαι , μή τε συκοφαντοῦντος ἀνέξεσθαι , ἀλλὰ βαρυτάτην εὐδαιμονίαν τοῖς ἀρχομένοις παρέξειν , καὶ πάντα πράξειν ἐς ζῆλον τῆς Μάρκου ἀρχῆς , ἕξειν δὲ τοῦ Περτίνακος οὐ μόνον τ οὔνομα ἀλλὰ καὶ τὴν γνώμην .
τοιαῦτά τινα λέγων ὑπηγάγετο τοὺς πλείστους ἐς εὔνοιαν καὶ πίστιν ὧν ὑπισχνεῖτο .
ἦσαν δέ τινες τῶν πρεσβυτέρων καὶ γνωριζόντων αὐτοῦ τὸν τρόπον , οἳ προύλεγον λανθάνοντες ὅτι ἄρα εἴη ἀνὴρ πολύτροπός τις καὶ μετὰ τέχνης εἰδὼς προσφέρεσθαι πράγμασιν , ὑποκρίνασθαί τε καὶ προσποιήσασθαι πᾶν ὁτιοῦν ἱκανώτατος , ἔτι δ ἀνύσαι καὶ τὸ χρειῶδες καὶ τὸ λυσιτελὲς αὑτῷ :
ὅπερ καὶ ὕστερον ἔργῳ δέδεικται .
διατρίψας οὖν ὀλίγον χρόνον ὁ Σἑ ? 0 ?
ῆρος ἐν τῇ Ῥώμῃ , καὶ νομὰς ἐπιδοὺς τῷ δήμῳ μεγαλοφρόνως , θέας τε ἐπιτελέσας , τοῖς τε στρατιώταις πολλὰ δωρησάμενος , καὶ τοὺς ἀκμαιοτάτους ἐπιλεξάμενος ἐς τὸ δορυφόρους εἶναι τῆς βασιλείας τόπῳ τῶν ἀπεζωσμένων , ἐπὶ τὴν ἀνατολὴν ἠπείγετο :
ἔτι γὰρ μέλλοντος καὶ ὑπτιάζοντος τοῦ Νίγρου , τῇ τε Ἀντιοχείᾳ ἐντρυφῶντος , ἐπιστῆναι μη δὲ προσδοκώμενος ἤθελεν , ὅπως ἀπαράσκευον αὐτὸν λάβοι .
τούς τε οὖν στρατιώτας ἐκέλευσε παρασκευάζεσθαι πρὸς τὴν ἔξοδον , συνεκρότει τε καὶ πανταχόθεν στράτευμα , ἔκ τε τῶν κατὰ τὴν Ἰταλίαν πόλεων νεανίας μεταπεμπόμενος καὶ στρατεύων , εἴ τέ τι ἦν ἐν τῷ Ἰλλυρικῷ τοῦ στρατιωτικοῦ λείψανον , κατελθὸν ἐπὶ Θρᾴκην ἐκέλευεν αὑτῷ συντυχεῖν .
ἐξήρτυε δὲ καὶ στόλον ναυτικόν , καὶ πάσας τὰς κατὰ τὴν Ἰταλίαν τριήρεις ὁπλιτῶν πληρώσας ἐξέπεμπε .
πολλή τε αὐτῷ καὶ παντοδαπὴ δύναμις μεγίστῳ τάχει συνεσκευάσθη :
ᾔδει γὰρ οὐ μικρᾶς δυνάμεως δεόμενος πρὸς πᾶσαν τὴν ἀντικειμένην ἤπειρον Εὐρώπῃ τὰ Νίγρου φρονοῦσαν .
τὰ μὲν δὴ πρὸς τὸν πόλεμον γενναίως εὐτρέπιζεν , ἅτε δὲ ἀνὴρ προμηθής τε καὶ νήφων ὑπώπτευε τὴν ἐν Βρεττανίᾳ δύναμιν πολλήν τε οὖσαν καὶ μεγίστην ἀνδρῶν τε μαχιμωτάτων .
ἦρχε δ αὐτῆς πάσης Ἀλβῖνος , ἀνὴρ τὸ μὲν γένος τῶν ἐκ τῆς συγκλήτου εὐπατριδῶν , ἐν πλούτῳ δὲ καὶ τρυφῇ ἐκ πατέρων ἀνατραφείς .
τοῦτον τοίνυν ἠθέλησεν ὁ Σἑ ? ?
ῆρος σοφίσματι προλαβὼν οἰκειώσασθαι , μή πως ἄρα τοιαῦτα ἔχων ἐναύσματα ἐς βασιλείας ἐπιθυμίαν , θαρρῶν πλούτῳ καὶ γένει δυνάμει τε στρατοῦ γνώσει τε τῇ παρὰ Ῥωμαίοις , ἐπιθῆται τοῖς πράγμασι καὶ τὴν Ῥώμην οὐ πολύ τι ἀφεστῶσαν ἐκείνου κατὰ τὴν ἀνατολὴν ἀσχοληθέντος ὑποποιήσηται .
τιμῇ τοίνυν προσποιήτῳ δελεάζει τὸν ἄνθρωπον , καὶ ἄλλως μὲν ὄντα τὴν γνώμην χαῦνον καὶ ἁπλοϊκώτερον , τότε δὲ καὶ πολλὰ διὰ γραμμάτων ὀμόσαντι τῷ Σἑ ? ?
ήρῳ πιστεύσαντα .
καίσαρα δὲ αὐτὸν ἀποδεικνύει , φθάσας αὐτοῦ τὴν ἐλπίδα καὶ τὴν ἐπιθυμίαν τῇ τῆς ἐξουσίας κοινωνίᾳ .
ἐπιστέλλει δὲ αὐτῷ φιλικώτατα γράμματα δῆθεν , ἱκετεύων ἐπιδοῦναι αὑτὸν ἐς τὴν τῆς ἀρχῆς φροντίδα :
δεῖσθαι γὰρ ἀνδρὸς εὐγενοῦς καὶ τοιούτου τήν τε ἡλικίαν ἔτι ἀκμάζοντος αὐτὸν ὄντα πρεσβύτην καὶ ὑπὸ νόσου ἀρθρίτιδος ἐνοχλούμενον , τῶν τε παίδων αὐτῷ ὄντων πάνυ νηπίων 0 .
οἷς πιστεύσας ὁ Ἀλβῖνος τὴν τιμὴν ὑπεδέξατο ἀσπαστῶς , ἀγαπήσας ἄνευ μάχης καὶ κινδύνου λαβεῖν ταῦτα ὧν ὠρέγετο .
ῆρος καὶ πρὸς τὴν σύγκλητον τὰ αὐτὰ ἀνενεγκών , ὡς ἂν μᾶλλον αὐτὸν ἐς πίστιν ὑπαγάγοιτο , νομίσματά τε αὐτοῦ κοπῆναι ἐπέτρεψε , καὶ ἀνδριάντων ἀναστάσεσι ταῖς τε λοιπαῖς τιμαῖς τὴν δοθεῖσαν χάριν ἐπιστώσατο .
ἐπεὶ δὲ αὐτῷ τὰ πρὸς τὸν Ἀλβῖνον διὰ σοφίας ἀσφαλῶς εἶχεν , οὐδέ τι δέος ἦν ἀπὸ Βρεττανίας , τό τε Ἰλλυρικὸν στράτευμα σὺν αὑτῷ πᾶν εἶχε , διῳκῆσθαι νομίζων πάντα λυσιτελῶς τῇ ἑαυτοῦ ἀρχῇ ἐπὶ τὸν Νίγρον ἠπείγετο .
τῆς μὲν οὖν ὁδοιπορίας τοὺς σταθμούς , καὶ τὰ καθ ἑκάστην πόλιν αὐτῷ λεχθέντα , καὶ σημεῖα θείᾳ προνοίᾳ δόξαντα πολλάκις φανῆναι , χωρία τε ἕκαστα καὶ παρατάξεις , καὶ τὸν τῶν ἑκατέρωθεν πεσόντων ἀριθμὸν στρατιωτῶν ἐν ταῖς μάχαις , ἱστορίας τε πολλοὶ συγγραφεῖς καὶ ποιηταὶ μέτρων πλατύτερον συνέταξαν , ὑπόθεσιν ποιούμενοι πάσης τῆς πραγματείας τὸν Σἑ ? ?
ήρου βίον .
ἐμοὶ δὲ σκοπὸς ὑπάρχει ἐτῶν ἑβδομήκοντα πράξεις πολλῶν βασιλέων συντάξαντι γράψαι , ἃς αὐτὸς οἶδα .
τὰ κορυφαιότατα τοίνυν καὶ συντέλειαν ἔχοντα τῶν κατὰ μέρος πεπραγμένων Σἑ ? ?
ήρῳ ἐν τοῖς ἑξῆς διηγήσομαι , οὐδὲν οὔ τε πρὸς χάριν ἐς ὕψος ἐξαίρων , ὥσπερ ἐποίησαν οἱ κατ ἐκεῖνον γράψαντες , οὔ τε παραλείπων εἴ τι λόγου καὶ μνήμης ἄξιον 0 .
τὸ μὲν δὴ Περτίνακος τέλος καὶ Ἰουλιανοῦ καθαίρεσις , ἥ τε Σἑ ? 0 ?
ήρου ἐς τὴν Ῥώμην ἄφιξις , ἥ τε ἐπὶ Νίγρον ἔξοδος , ἐν τῷ πρὸ τούτου συγγράμματι δεδήλωται :
ὁ δὲ Νίγρος , ἐπεὶ ἠγγέλη αὐτῷ μηδέν τι τοιοῦτον προσδεχομένῳ κατειληφὼς μὲν τὴν Ῥώμην ὁ Σἑ ? 0 ?
ῆρος , ὑπό τε τῆς συγκλήτου αὐτοκράτωρ ἀναδειχθείς , ἄγων δὲ πάντα ἐπ αὐτὸν τὸν Ἰλλυρικὸν στρατὸν πεζήν τε καὶ ναυτικὴν δύναμιν ἄλλην , ἐν μεγίστῃ ταραχῇ ἦν , διέπεμπέ τε κατὰ ἔθνη πρὸς τοὺς ἡγουμένους , τάς τε εἰσόδους πάσας καὶ λιμένας φυλάττεσθαι κελεύων .
ἔπεμπε δὲ καὶ πρὸς τὸν βασιλέα Παρθυαίων τε καὶ Ἀρμενίων καὶ Ἀτρηνῶν , συμμάχους αἰτῶν .
ὁ μὲν οὖν Ἀρμένιος ἀπεκρίνατο μηδετέρῳ συμμαχήσειν , ἀγαπητῶς δὲ τὰ ἑαυτοῦ φυλάξειν ἤδη προσιόντος Σἑ ? ?
ήρου :
ὁ δὲ Παρθυαῖος ἐπιστελεῖν ἔφη τοῖς σατράπαις δύναμιν ἀθροίζειν :
οὕτω γὰρ εἴωθεν , ὁπηνίκα ἂν δεηθῇ στρατὸν συλλέγειν , τῷ μὴ ἔχειν μισθοφόρους καὶ συνεστὸς στρατιωτικόν .
ἀτρηνοὶ δὲ ἦλθον αὐτῷ τοξόται σύμμαχοι , πέμψαντος Βαρσημίου , ὃς τῶν τόπων ἐβασίλευε .
τὸ δὲ λοιπὸν στρατιωτικὸν ἤθροιζεν ἐκ τῶν ἐκεῖ στρατοπέδων πᾶν .
πλεῖστοι δὲ καὶ τῶν δημοτῶν τῆς Ἀντιοχείας , μάλιστα ὑπὸ κουφότητος νεανίαι καὶ τῆς περὶ τὸν Νίγρον σπουδῆς , ἐπέδοσαν αὑτοὺς ἐς στρατείαν , προπετῶς μᾶλλον ἢ ἐμπείρως τοῦτο ποιοῦντες .
ἐκέλευε δὲ καὶ τοῦ Ταύρου ὄρους τὰ στενὰ καὶ κρημνώδη διαφράττεσθαι γενναίοις τείχεσί τε καὶ ἐρύμασι , πρόβλημα ὀχυρὸν νομίζων τῶν ἐν τῇ ἀνατολῇ ὁδῶν τὸ δύσβατον τοῦ ὄρους :
ὁ γὰρ Ταῦρος μεταξὺ ὢν Καππαδοκίας τε καὶ Κιλικίας διακρίνει τά τε τῇ ἄρκτῳ καὶ τὰ τῇ ἀνατολῇ ἔθνη προσκείμενα .
προύπεμψέ τε καὶ στρατιὰν προκαταληψομένην τὸ Βυζάντιον , πόλιν τῶν ἐπὶ Θρᾴκης μεγίστην τότε καὶ εὐδαίμονα , πλήθει τε ἀνδρῶν καὶ χρημάτων ἀκμάζουσαν :
κειμένη γὰρ ἐπὶ τῷ στενωτάτῳ τῆς Προποντίδος πορθμῷ προσόδοις ταῖς ἀπὸ θαλάττης τελῶν τε καὶ ἁλείας μεγάλως ὠφελεῖτο , γῆν τε πολλὴν καὶ εὐδαίμονα κεκτημένη ἐξ ἑκατέρου τῶν στοιχείων πλεῖστα ἐκέρδαινεν .
ὅθεν αὐτὴν οὖσαν δυνατωτάτην ὁ Νίγρος προκαταλαβεῖν ἠθέλησε , καὶ μάλιστα ἐλπίζων δύνασθαι κωλύειν τὴν ἀπὸ τῆς Εὐρώπης ἐς τὴν Ἀσίαν κατὰ τὸν πορθμὸν διάβασιν .
περιτετείχιστό τε γενναίῳ τε καὶ μεγίστῳ ἡ πόλις τείχει , πεποιημένῳ μυλίτου λίθου ἐς τετράγωνον εἰργασμένου , τοσαύτῃ τε συναφείᾳ καὶ κολλήσει ὡς μηδένα οἴεσθαι τὸ ἔργον σύνθετον , ἑνὸς δὲ λίθου πᾶν πεποιῆσθαι .
ἔτι γοῦν καὶ νῦν τὰ μένοντα αὐτοῦ ἐρείπια καὶ λείψανα ἰδόντι θαυμάζειν ἔστι καὶ τὴν τέχνην τῶν τὴν ἀρχὴν κατασκευασάντων καὶ τὴν ἀλκὴν τῶν ὕστερον καθῃρηκότων .
ὁ μὲν δὴ Νίγρος οὕτως ἐξήρτυε τὰ καθ ἑαυτὸν προμηθέστατα καὶ ἀσφαλέστατα , ὡς ᾤετο :
ῆρος ὡς ἔνι μάλιστα σὺν τῇ στρατιᾷ ἠπείγετο , μηδὲν ῥᾳθυμίᾳ μη δ ἀναπαύλῃ νέμων .
μαθὼν δὲ τὸ Βυζάντιον προκατειλημμένον , καὶ εἰδὼς ὀχυρώτατα τετειχισμένον , ἐπὶ Κύζικον τὸν στρατὸν ἐκέλευσε διαβαίνειν .
ὁ δὲ τῆς Ἀσίας ἡγούμενος Αἰμιλιανός , ᾧ τὴν πρόνοιαν καὶ στρατηγίαν ὁ Νίγρος ἐγκεχειρίκει , μαθὼν ἐπιόντα τὸν τοῦ Σἑ ? ?
ήρου στρατὸν τὴν ἐπὶ Κύζικον καὶ αὐτὸς ἐτράπετο , ἄγων τε στρατιὰν πᾶσαν , ἣν αὐτὸς συνείλεκτο καὶ ἣν ὁ Νίγρος ἐπεπόμφει .
ὡς δὲ συνέβαλεν ἑκατέρωθεν τὰ στρατεύματα , μάχαι καρτεραὶ γίνονται κατ ἐκεῖνα τὰ χωρία , καὶ κρατεῖ τὸ Σἑ ? ?
ήρου στράτευμα , φυγή τε καὶ τροπὴ καὶ φόνος πολὺς τῶν τοῦ Νίγρου στρατιωτῶν γίνεται , ὡς τῶν μὲν ἀνατολικῶν εὐθέως θραῦσαι τὴν ἐλπίδα , τῶν δὲ Ἰλλυριῶν ἐπιρρῶσαι .
φασὶ δέ τινες προδοθέντα τὰ τοῦ Νίγρου πράγματα ὑπὸ Αἰμιλιανοῦ εὐθέως ἐν ἀρχῇ διαφθαρῆναι .
διττὴν δὲ λέγουσι τῆς τοιαύτης προαιρέσεως τοῦ Αἰμιλιανοῦ τὴν αἰτίαν :
οἳ μὲν γὰρ φθονοῦντα τῷ Νίγρῳ ἐπιβουλεῦσαι , ἀγανακτοῦντα ὅτι δὴ διάδοχος αὐτοῦ γενόμενος τῆς ἐν Συρίᾳ ἀρχῆς ἔμελλεν ἔσεσθαι κρείττων ἅτε βασιλεὺς καὶ δεσπότης , οἳ δέ φασιν αὐτὸν ἀναπεισθῆναι ὑπὸ τῶν παίδων ἐπιστειλάντων καὶ δεηθέντων ὑπὲρ τῆς ἑαυτῶν σωτηρίας , οὓς ἐν τῇ Ῥώμῃ εὑρὼν ὁ Σἑ ? 0 ?
ῆρος συλλαβὼν εἶχεν ἐν φρουρᾷ .
ἐχρήσατο γὰρ καὶ τούτῳ σοφίσματι προμηθεστάτῳ .
ἔθος ἦν τῷ Κομμόδῳ κατέχειν τοὺς παῖδας τῶν ἐς τὰ ἔθνη πεμπομένων ἡγεμόνων , ὡς ἔχοι ὅμηρα τῆς τε εὐνοίας αὐτῶν καὶ τῆς πίστεως .
εἰδὼς τοίνυν τοῦτο ὁ Σἑ ? 0 ?
ῆρος , ἅμα τῷ βασιλεὺς ἀναδειχθῆναι , καὶ τοῦ Ἰουλιανοῦ ἔτι περιόντος , πέμψας λάθρᾳ διὰ φροντίδος ἔσχε τοὺς παῖδας αὑτῷ τῆς Ῥώμης ἐκκλαπέντας μὴ εἶναι ἐν ἑτέρου ἐξουσίᾳ .
αὐτὸς δ ἅμα τῷ τῆς Ῥώμης ἐπιβῆναι συλλαβὼν πάντας τοὺς τῶν ἡγεμόνων ἢ τῶν ὁτιδὴ πραττόντων κατὰ τὴν ἀνατολὴν καὶ πᾶσαν τὴν Ἀσίαν , φρουρᾷ δοὺς εἶχε σὺν αὑτῷ , ὅπως ἢ πόθῳ τῆς τῶν παίδων σωτηρίας οἱ ἡγεμόνες τὰ Νίγρου προδιδοῖεν , ἢ μένοντες ἐπὶ τῆς πρὸς ἐκεῖνον εὐνοίας φθάσωσί τι κακὸν παθεῖν διὰ τῆς τῶν παίδων ἀναιρέσεως ἢ δράσωσιν αὐτοί .
γενομένης δὲ τῆς ἥττης κατὰ τὴν Κύζικον ἔφευγον οἱ τοῦ Νίγρου , ὡς ἕκαστος ἐδύνατο , σπεύδοντες , οἳ μὲν περὶ τὰς ὑπωρείας τῆς Ἀρμενίας , οἳ δὲ τὴν ἐπὶ Γαλατίας τε καὶ Ἀσίας , φθάσαι θέλοντες τὸν Ταῦρον ὑπερβῆναι , ὡς ἐντὸς τοῦ ἐρύματος γένοιντο 0 .
ὁ δὲ τοῦ Σἑ ? 0 ?
ήρου στρατὸς περαιωθεὶς διὰ τῆς Κυζικηνῆς χώρας διαβάς τε ἐπὶ τὴν Βιθυνίαν ὅμορον οὖσαν ἠπείγετο .
ὡς δὲ διέδραμε φήμη τῆς Σἑ ? ?
ήρου νίκης , εὐθὺς ἐν πᾶσι τοῖς ἔθνεσιν ἐκείνοις στάσις καὶ διάφορος γνώμη ἐνέπεσε ταῖς πόλεσιν , οὐχ οὕτω τῇ πρὸς τοὺς πολεμοῦντας βασιλέας ἀπεχθείᾳ τινὶ ἢ εὐνοίᾳ ὡς ζήλῳ καὶ ἔριδι τῇ πρὸς ἀλλήλας φθόνῳ τε καὶ καθαιρέσει τῶν ὁμοφύλων 0 .
ἀρχαῖον τοῦτο πάθος Ἑλλήνων , οἳ πρὸς ἀλλήλους στασιάζοντες ἀεὶ καὶ τοὺς ὑπερέχειν δοκοῦντας καθαιρεῖν θέλοντες ἐτρύχωσαν τὴν Ἑλλάδα 0 .
ἀλλὰ τὰ μὲν ἐκείνων γηράσαντα καὶ περὶ ἀλλήλοις συντριβέντα Μακεδόσιν εὐάλωτα καὶ Ῥωμαίοις δοῦλα γεγένηται :
τὸ δὲ πάθος τοῦτο τοῦ ζήλου καὶ φθόνου μετῆλθεν ἐς τὰς καθ ἡμᾶς ἀκμαζούσας πόλεις .
κατὰ μὲν οὖν τὴν Βιθυνίαν εὐθὺς μετὰ τὰ ἐν Κυζίκῳ Νικομηδεῖς μὲν Σἑ ? 0 ?
ήρῳ προσέθεντο καὶ πρέσβεις ἔπεμπον , τήν τε στρατιὰν ὑποδεχόμενοι καὶ πάντα παρέξειν ὑπισχνούμενοι , Νικαεῖς δὲ τῷ πρὸς Νικομηδέας μίσει τ ἀναντία ἐφρόνουν καὶ τὸν στρατὸν τοῦ Νίγρου ὑπεδέχοντο , εἴ τέ τινες ἐκ τῶν φυγόντων κατέφευγον πρὸς αὐτούς , καὶ τοὺς πεμφθέντας ὑπὸ τοῦ Νίγρου φρουρεῖν Βιθυνίαν .
ἑκατέρωθεν οὖν ἐκ τῶν πόλεων ὡς ἀπὸ στρατοπέδων ὁρμώμενοι συνέβαλον ἀλλήλοις , καὶ μάχης καρτερᾶς γενομένης πολὺ περιεγένοντο οἱ τοῦ Σἑ ? ?
ήρου .
φυγόντες δὲ οἱ τοῦ Νίγρου κ ἀκεῖθεν , ὅσοι περιελείφθησαν , ἐπὶ τὰ στενὰ τοῦ Ταύρου ἠπείγοντο , ἀποκλείσαντές τε τὸ ἔρυμα ἐφύλαττον .
ὁ δὲ Νίγρος φρουρὰν καταλιπὼν τοῦ ἐρύματος , ὡς ᾤετο , αὐτάρκη , ἐς τὴν Ἀντιόχειαν ἠπείγετο , στρατὸν ἀθροίζων καὶ χρήματα .
ήρου στρατὸς περαιωθεὶς διά τε Βιθυνίας καὶ Γαλατίας , ἐμβαλὼν ἐς Καππαδοκίαν , προσκαθεζόμενος τὸ ἔρυμα ἐπολιόρκει , πράγματά τε εἶχεν οὐ μικρὰ δυσβάτου διὰ στενότητα καὶ τραχύτητα οὔσης τῆς ὁδοῦ , βαλλόντων τε αὐτοὺς ἄνωθεν λίθοις καὶ γενναίως ἀπομαχομένων τῶν ἐφεστώτων ταῖς ἐπάλξεσι τοῦ τείχους .
ῥᾳδίως δὲ ὀλίγοι πολλοὺς ἐκώλυον :
τῆς γὰρ ὁδοῦ στενῆς οὔσης τὸ μὲν ἕτερον μέρος ὕψιστον ὄρος σκέπει , ἐπὶ θάτερα δὲ κρημνὸς βαθὺς τοῖς ἐκ τῶν ὀρῶν συρρέουσιν ὕδασι πόρος γίνεται :
ὅπερ καὶ αὐτὸ πᾶν παρεπέφρακτο ὑπὸ τοῦ Νίγρου τοῦ πανταχόθεν κωλύεσθαι ἕνεκα τὴν δίοδον τοῦ στρατοῦ .
κατὰ μὲν δὴ Καππαδοκίαν ταῦτα ἐπράττετο , ἐστασίασαν δὲ πρὸς ἀλλήλους τῷ αὐτῷ ζήλῳ καὶ Λαοδικεῖς μὲν κατὰ Συρίαν Ἀντιοχέων μίσει , κατὰ δὲ Φοινίκην Τύριοι Βηρυτίων ἔχθει :
μαθόντες τε τὸν Νίγρον πεφευγότα τὰς μὲν τιμὰς ἐκείνου καθελεῖν ἐπειράθησαν , τὸν δὲ Σἑ ? ?
ῆρον εὐφήμησαν .
ὡς δὲ γενόμενος ἐν Ἀντιοχείᾳ ταῦτα ὁ Νίγρος ἐπύθετο , ἄλλως μὲν τὸ ἦθος πρότερον χρηστὸς ὤν , ἀγανακτήσας δὲ τότε εἰκότως ἐπὶ τῇ ἀποστάσει αὐτῶν καὶ ὕβρει , ἐπιπέμπει ταῖς πόλεσιν ἀμφοτέραις Μαυρουσίους τε ἀκοντιστὰς οὓς εἶχε καὶ μέρος τοξοτῶν , φονεύειν τε τοὺς ἐντυγχάνοντας κελεύσας καὶ διαρπάζειν τὰ ἐν ταῖς πόλεσιν , αὐτάς τε ἐμπιπράναι .